ປະຊາຊົນໄທ ຜິດຫວັງ ທີ່ພະມະຫາກະສັດ ບໍ່ໄດ້ຊົງ ປາກົດອົງ ຕໍ່ສາທາລະນະຊົນ ໃນວັນປະສູດ ປີນີ້
ການລົບລ້າງ ການປາກົດໂຕ ແມ່ນດຳເນີນ ໄປຕາມຄຳແນະນຳ ຂອງພວກນາຍແພດ.
ໃນລະຍະເວລາດົນກວ່າ 8 ທົດສະວັດຜ່ານມາ ໄທໄດ້ມີລັດຖະ ທຳມະນູນ ຫຼືທຳມະນູນຊົ່ວຄາວ 16 ສະບັບ ແລະປົກຄອງໂດຍນາຍົກ ລັດຖະມົນຕີ 30 ກວ່າຄົນ ແລະໄດ້ເຫັນການກໍ່ລັດຖະປະຫານໂດຍພວກທະຫານ ຢ່າງສຳເລັດຜົນມາ 10 ຄັ້ງ ແຕ່ໄດ້ມີກະສັດພຽງແຕ່ອົງດຽວ ກໍຄື ກະສັດ ພູມີພົນ ອະດຸນຍະເດດ ເມື່ອວັນສຸກອາທິດແລ້ວນີ້ ລາດຊະອານາຈັກໄທ ໄດ້ສະເຫລີມສະຫລອງ ວັນປະສູດຄົບຮອບ 87 ພັນສາ ຂອງພະເຈົ້າຢູ່ຫົວ ແຕ່ພິທີຢ່າງເປັນທາງການທີ່ມີໝາຍກຳນົດໄວ້ ໄດ້ຖືກລົບລ້າງໄປໃນນາທີສຸດທ້າຍ ສິງມີລາຍງານຂອງ Steve Herman ຜູ້ສື່ຂ່າວວີໂອເອ ທີ່ບາງກອກ ມາສະເໜີທ່ານ ວັນປະສູດຂອງກະສັດພູມີພົນ ວັນທີ 5 ທັນວານັ້ນ ໂດຍປົກກະຕິແລ້ວ ແມ່ນເປັນໂອກາດສຳລັບການສະເຫລີມສະຫຼອງ ແລະຂະບວນແຫ່ຢ່າງຄຶກຄື້ນ ແຕ່ຄວາມມ່ວນຊື່ນປິຕິຍິນດີໃນປີນີ້ ແມ່ນປະປົນໄປດ້ວຍຄວາມກັງວົນໃຈ ເພາະວ່າ ເວລານີ້ ໄທຢູ່ພາຍໃຕ້ກົດໄອຍະການເສິກ ແລະປົກຄອງໂດຍລັດຖະບານທີ່ແຕ່ງຕັ້ງໂດຍພວກທະຫານ ນອກນັ້ນແລ້ວ ພຽງບໍ່ເທົ່າໃດຊົ່ວໂມງ ກ່ອນການອອກມາປາກົດອົງ ຂອງບັນດາສະມາຊິກລາດຊະວົງ ແລະການໃຫ້ພະລາດຊະໂອວາດ ຂອງກະສັດນັ້ນ ພະລາດຊະວັງກໍໄດ້ອອກຖະແຫຼງການສະບັນນຶ່ງ ປະກາດໃຫ້ຮູ້ວ່າ ກະສັດພູມີພົນ ຈະບໍ່ຊົງອອກມາປາກົດໂຕ ໂທລະພາບຊ່ອງ 3 ຂອງໄທ ປະກາດວ່າ ບັນຫາດ້ານພະລະນາໄມຄັ້ງຫຼ້າສຸດຂອງພະອົງ ມີຂຶ້ນຫວ່າງສອງເດືອນຜ່ານມາ ເວລາພະອົງຊົງໄດ້ຮັບການຜ່າຕັດເອົາຖົງນ້ຳບີອອກ ທ້າວ ປັນຍາ ກຸນຊັງ ຄົນຂັບລົດຕຸ໊ກໆ ກ່າວວ່າ: ນາງ Alice Onlamai ຜູ້ຈັດການອາຄານຫຼັງນຶ່ງ ກ່າວວ່າ ເຖິງແມ່ນປະຊາຊົນໄທຈະຈົງຮັກພັກດີແລະເທີດທູນພະມະຫາກະສັດ ຄ້າຍຄືກັນກັບເທບພະເຈົ້າອົງນຶ່ງກໍຕາມ ແຕ່ເຂົາເຈົ້າກໍຮູ້ຈັກດີວ່າ ພະອົງກໍບໍ່ສາມາດຢູ່ຕໍ່ໄປໄດ້ຕະຫຼອດໄປ ແຕ່ຄວາມແນ່ນອນທີ່ຈະເກີດຂຶ້ນໃນບັ້ນສຸດທ້າຍນັ້ນ ກໍແມ່ນຈະສ້າງຄວາມເຈັບປວດຢ່າງສາຫັດ ໃຫ້ແກ່ປະຊາຊົນຫຼາຍຄົນ ແລະຈະເປັນການທ້າທາຍສຳລັບເຊື້ອພະວົງລຸ້ນຕໍ່ໄປ ໂດຍສະເພາະອົງມົງກຸດ ເຈົ້າຟ້າຊາຍ ວະຊິຣາລົງກອນ ທີ່ຍັງບໍ່ ໄດ້ຮັບຄວາມເຄົາລົບນັບຖື ໃນລະດັບດຽວກັນກັບພະບິດາເທື່ອນັ້ນ ສາດສະດາຈານ Allen Hicken ທີ່ມະຫາວິທະຍາໄລລັດ Michigan ກ່າວວ່າ: ການສັນນິຖານກັນ ກ່ຽວກັບວ່າການຂຶ້ນແທນພະລາດຊະບັນລັງ ຈະດຳເນີນໄປຢ່າງລາບລື້ນປານໃດນັ້ນ ບໍ່ແມ່ນເລື່ອງທີ່ຈະນຳມາໂອ້ລົມກັນຢ່າງເປີດກວ້າງໄດ້ ຢູ່ໃນໄທ ການໂອ້ລົມກັນເລື້ອງນີ້ ເປັນການສ່ຽງຕໍ່ການດູໝິ່ນລາດຊະວົງ ພາຍໃຕ້ກົດໝາຍໝິ່ນປະໝາດກະສັດທີ່ເຂັ້ມງວດຂອງໄທນັ້ນ